En middelsstor (18-25 millimeter), høyt hvelvet, kort og kraftig, blank, vanligvis rødlig metallisk gjødselbille. Hodet er mørkt, pronotum gjerne grønnlig foran og på sidene. Hodet er skovlformet og danner en halvsirkel sett ovenfra. Hannen har et langt, rett horn i pannen og en uthuling foran på pronotum, denne er kantet med en høy kjøl reiser seg til et flatt horn på hver side. Pronotum er trukket ut til en spiss i midten bak og dekker scutellum. Dekkvingene er korte og brede med dype lengdefurer. Beina er kraftige gravebein. Hunnen mangler hannens horn og utvekster på pronotum, og dette har svarte tegninger.